open-index/open-wikipedia-markdown huggingface dataset:
பெல்காடியா அரண்மனை

**பெல்காடியா அரண்மனை** (*Belgadia Palace*)  இந்தியாவின் ஒடிசா மாநிலத்தில் மயூர்பஞ்சு மாவட்டத்தில் அமைந்துள்ளது. 18 ஆம் நூற்றாண்டின் விக்டோரியா மகாராணி கால பாணியில்  மலை உச்சியில் இந்த  அரண்மனை கட்டப்பட்டுள்ளது.   

## வரலாறு
1796 ஆம் ஆண்டு முதல் 1810 ஆம் ஆண்டு வரை மாநிலத்தை ஆண்ட மகாராணி சுமித்ரா தேவி பாஞ்ச் தியோ, 1804 ஆம் ஆண்டில் அரண்மனையைக் கட்ட ஆணையிட்டார்.  இவருடைய  சந்ததியினர் அரண்மனையை அரச விருந்தினர் மாளிகையாகப் பயன்படுத்தினர். தற்போதைய உட்புறங்கள் மயூர்பஞ்சி பிராந்தியத்தில் மிகவும் பிரபலமான மகாராசா சிறீராம் சந்திர பஞ்ச் தியோவின் (1882-1912) ஆட்சியின் போது கட்டப்பட்டது. மகாராசா கிருட்டிண சந்திர பாஞ்ச் தியோ (1868-1882) மற்றும் பிரதாப் சந்திர பாஞ்ச் தியோ (1928-1948) ஆகியோர் மயூர்பஞ்சி பகுதியில் பிரபலமாக ஆட்சி செய்தவர்களாவர்.   ஒட்டுமொத்த கட்டுமானம் விக்டோரியன் மற்றும் கிரேக்க கட்டிடக்கலை பாணியின் கலவையாகும். மேலும் இந்த அரண்மனை பக்கிங்காம் அரண்மனையின் பாணியை பிரதிபலிக்கிறது.  

பெல்காடியா அரண்மனை தற்போதைய மகாராசா பிரவீன் சந்திர பாஞ்தியோ (பஞ்ச் வம்சத்தின் 47 ஆவது ஆட்சியாளர்), செய்சால்மரின் அரச குடும்பத்தைச் சேர்ந்த மயூர்பஞ்ச் ராசுமி ராச்யலட்சுமி பாஞ்ச் தியோ  ராணியின் வசிப்பிடமாகும்), இராச மாதா பாரதி ராச்யலட்சுமி தேவி (நேபாள மன்னர்ர் திரிபுவனின் மகள்) மகள்கள் மிருணாலிகா எம் பாஞ்ச் தியோ மற்றும் அசிஷிதா எம் பாஞ்ச் தியோ ஆகியோரின் வசிப்பிடமாகும்.   

அரண்மனையின் ஒரு பகுதி 2015 ஆம் ஆண்டு முதல் பாரம்பரிய உணவு விடுதியாக மாற்றப்பட்டது.  

## அமைவிடம்
அரண்மனை ஒடிசாவின் சிம்லிபால் மற்றும் பரிபாடா காடுகளுக்கு இடையில் அமைந்துள்ளது. இது யுனெசுகோ உலக உயிர்க்கோள காப்பகங்களின் ஒரு பகுதியாகும். 
## மேற்கோள்கள்

## புற இணைப்புகள்
* "Indian royal princesses transform family palace into hotel dubbed 'a living museum'.  The Belgadia Palace is located in the princely province of Mayurbhanj, in the country's eastern Odisha state". By Neeta Lal, "The National", Nov. 4, 2021
*The Belgadia Palace

பகுப்பு:மயூர்பஞ்சு மாவட்டம்
பகுப்பு:ஒடிசா
பகுப்பு:ஒடிசாவில் உள்ள அரண்மனைகள்
நைக்டிபட்டிராசிடே

**நைக்டிபட்டிராசிடே** (*Nyctibatrachidae*) என்பது இந்தியாவின் மேற்குத் தொடர்ச்சி மலைகளிலும் இலங்கையிலும் காணப்படும் ஒரு குறைந்த எண்ணிக்கையிலான சிற்றினங்களைக் கொண்ட தவளைக் குடும்பமாகும். இவை பொதுவாக **வலுவான தவளைகள்** எனப்படுகின்றன. **நைக்டிபட்டிராசிடே அண்மையிலே ஒரு குடும்ப**மாக அங்கீகரிக்கப்பட்டது. இந்த தவளைகள் முன்னர் பரவலாக வரையறுக்கப்பட்ட குடும்பமான இரணிடே குடும்பத்தில் வைக்கப்பட்டன. மிகச் சமீபத்தில் இலங்கானெக்டினே, நைக்டிபட்டிராச்சினே, மற்றும் அசுட்ரோபட்ராச்சினே ஆகிய மூன்று துணைக் குடும்பங்களாகப் பிரிக்கப்பட்டன.

## பேரினம்
இந்தக் குடும்பம் மூன்று பேரினங்களை இதன் துணைக் குடும்பங்களில் கொண்டுள்ளது:

* துணைக் குடும்பம் **ஆசுட்ரோபாட்ராசினே**
** *ஆசுட்ரோபாட்ராசசு* விஜயகுமார் *மற்றும் பலர்.*, 2019 (தென்மேற்கு இந்தியாவில் மேற்குத் தொடர்ச்சி மலைகள் - 1 சிற்றினம்)
* துணைக் குடும்பம் **இலங்கனெக்டினே**
** *இலங்கானெக்டெசு* துபோயிசு மற்றும் ஓக்லர், 2001 (இலங்கை - 2 சிற்றினங்கள்)
* துணைக் குடும்பம் **நைக்டினோபட்டிராச்சினே**
** *[[நைக்டிபாட்ராச்சசு]]* பெளலென்ஜர், 1882 (தென்மேற்கு இந்தியாவில் மேற்குத் தொடர்ச்சி மலைகள் - 28 சிற்றினங்கள்)

## விளக்கம்
*[[நைக்டிபாட்ராச்சசு]]* என்பது வலுவான-உடலமைப்புடைய தவளைகள் ஆகும். இவை சிறிய அளவுடைய (மூக்கு-குதம் நீளம் <20 மி.மீ. வரை)*[[நைக்டிபட்ராச்சசு பெடோமி]]* முதல் ஒப்பீட்டளவில் பெரிய (84 மி.மீ. வரை *நைக்டிபட்ராச்சசு கர்நாடகென்சிசு*) காணப்படும். மலைப்பாங்கான பசுமைமாறாக் காடுகளில் உள்ள நீரோடைகளுக்கு அருகில் இவை காணப்படுகின்றன. *இலங்கனெக்டெசு* என்பது சதுப்புநிலங்களில் மெதுவாக ஒட்டும் ஆறுகளில் காணப்படும் நீர் வாழ் சிற்றினமாகும்.

## மேற்கோள்கள்

பகுப்பு:தவளைகள்
வெட்டும் வெட்டுக்கோடுகள் தேற்றம்

வடிவவியலில் **வெட்டும் வெட்டுக்கோடுகள் தேற்றம்** அல்லது **வெட்டுக்கோடு தேற்றம்** (*intersecting secant theorem*, *secant theorem*) என்பது ஒரு வட்டத்தின் இரு வெட்டுக்கோடுகள் வெட்டிக்கொள்வதால் கிடைக்கும் நான்கு கோட்டுத்துண்டுகளுக்கு இடையேயுள்ள தொடர்பினைத் தருகிறது.

:தேற்றத்தின் கூற்று: 
:ஒரு வட்டத்தின் இரு வெட்டுக்கோடுகள் ஒன்றையொன்று வெட்டிக்கொள்ளும்போது ஒரு வெட்டுக்கோட்டின் வெட்டுத்துண்டுகளின் நீளங்களின் பெருக்குத் தொகை மற்றொரு வெட்டுக்கோட்டின் வெட்டுத்துண்டுகளின் நீளங்களின் பெருக்குத் தொகைக்குச் சமமாக இருக்கும்.

*AD*, *BC* ஆகிய இருகோடுகள் ஒன்றையொன்று வெட்டும் புள்ளி *P*. மேலும் அவை ஒரு வட்டத்தை வெட்டும் புள்ளிகள் முறையே *A*, *D* மற்றும் *B*, *C* எனில் கீழுள்ள சமன்பாடு உண்மையாகும்.

:|PA|\cdot|PD|=|PB|\cdot|PC|

## நிறுவல்

PAC, PBD முக்கோணங்களில்:
*:\angle DPC (இரு முக்கோணங்களுக்கும் பொதுக்கோணம்.)
*:\angle ADB=\angle ACB (உள்வரை கோணங்கள் சமம்

எனவே வடிவொப்புமையின் வரையறைப்படி முக்கோணங்கள் PAC, PBD இரண்டும் வடிவொத்தவை. மேலும் வடிவொத்த முக்கோணங்களின் ஒத்தபக்கங்களின் விகிதங்கள் சமமென்பதால்: 
:\frac{PA}{PC}=\frac{PB}{PD} \Leftrightarrow |PA|\cdot|PD|=|PB|\cdot|PC|

தொடுகோடு-வெட்டுக்கோடு தேற்றம், வெட்டும் வெட்டுக்கோடுகள் தேற்றம், வெட்டும் நாண்கள் தேற்றம் ஆகிய மூன்றும் இரு வெட்டும்கோடுகள் மற்றும் ஒரு வட்டம் பற்றிய பொதுவான தேற்றமான புள்ளியின் படியின் தேற்றத்தின் அடிப்படை வகைத் தேற்றங்களாகும்.

## மேற்கோள்கள்
*S. Gottwald: *The VNR Concise Encyclopedia of Mathematics*. Springer, 2012, , pp. 175-176
*Michael L. O'Leary: *Revolutions in Geometry*. Wiley, 2010, ,  p. 161
**Schülerduden - Mathematik I*. Bibliographisches Institut & F.A. Brockhaus, 8. Auflage, Mannheim 2008, , pp.&nbsp;415-417 (German)

## வெளியிணைப்புகள்

* ''Secant Secant Theorem'' at proofwiki.org
* ''Power of a Point Theorem'' auf cut-the-knot.org
* 

பகுப்பு:வட்டங்கள் பற்றிய தேற்றங்கள்
பத்து பெரிங்கி

**பத்து பெரிங்கி** (ஆங்கிலம்: *Batu Ferringhi*; மலாய் *Batu Ferringhi*;) என்பது மலேசியா, பினாங்கு, வடகிழக்கு பினாங்கு தீவு மாவட்டத்தில்; பினாங்குத் தீவின் வடக்கு கடற்கரையில் அமைந்துள்ள ஒரு புறநகர்ப் பகுதியாகும்.

ஜார்ஜ் டவுன் நகர மையத்தில் இருந்து சுமார் 11 கி.மீ. (6.8 மைல்) வடமேற்கில் உள்ளது. உள்ளூர் மற்றும் வெளியூர் சுற்றுலாப் பயணிகளுக்கு பினாங்கின் முதன்மையான கடற்கரை இடமாக விளங்குகிறது. மேகமூட்டம் இல்லாத நாளில், அந்தமான் கடல்; மற்றும் அண்டை மாநிலமான கெடாவில் அமைந்துள்ள ஜெராய் மலையின் அழகிய காட்சிகளைப் பார்க்கலாம்.

சுற்றுலாப் பயணிகளின் வருகையைக் கருத்தில் கொண்டு, 4 கி.மீ. (2.5 மைல்) நீளமுள்ள கடற்கரைகளில் பல பெரிய உயரமான தங்கும் விடுதிகள் கட்டப்பட்டு உள்ளன.

## பொது

பத்து பெரிங்கி, அதன் இரவு சந்தைக்குப் பிரபலமானது. பல்வேறு வகையான வணிகப் பொருட்கள் சில்லறையாகவும் மொத்தமாகவும் இங்கு கிடைக்கின்றன. தவிர சாலையோர உணவுக் கடைகளும் இங்கு அதிகமாக உள்ளன. விருப்பப்பட்ட உணவுகளைத் தேர்வு செய்து பெற்றுக் கொள்ளலாம்.

பத்து பெரிங்கியில், 1592-ஆம் ஆண்டில் இருந்து மனிதக் குடியேற்றங்கள் நடைபெற்று வந்துள்ளன. ஜேம்ஸ் லான்காஸ்டர் *(James Lancaster)* எனும் ஓர் ஆங்கிலேயர், அந்த ஆண்டில் பினாங்கு தீவிற்கு வந்து இருக்கிறார். அவர்தான் பினாங்கிற்கு வந்த முதல் ஐரோப்பியர்.

### பினாங்கிற்கு வந்த முதல் ஐரோப்பியர்

அவர் பயன்படுத்திய கப்பலின் பெயர் எட்வர்ட் போனாவென்சர் *(Edward Bonaventure).* அவரும் அவரின் குழுவினரும் நான்கு மாதங்களுக்குப் பினாங்குத் தீவில் தங்கி, அவர்கள் சந்தித்த ஒவ்வொரு கப்பலையும் கொள்ளை அடித்து இருக்கின்றனர். வரலாற்றுப் பதிவுகள் உள்ளன.)

1970-களில் பினாங்கில் நகரமயமாக்கல் தொடங்கும் வரையில், பத்து பெரிங்கி ஓர் அமைதியான கிராமமாகவே பயணித்து வந்துள்ளது. இருப்பினும், அண்மையில் ஒரு பாதிப்பு.

பத்து பெரிங்கி, பினாங்குத் தீவின் வடக்குக் கடற்கரையில் அமைந்து இருப்பதால், 2004-ஆம் ஆண்டு இந்தியப் பெருங்கடல் சுனாமியால் கடுமையாகப் பாதிக்கப்பட்டது. 52 மனித உயிர் இழப்புகள்.

## சுற்றுலா தலங்கள்
* மியாமி கடற்கரை *(Miami Beach)*
* காதலர்களின் தீவு *(Lovers' Isle)*
* பத்து பெரிங்கி இரவுச் சந்தை *(Batu Ferringhi Night Market)*
* ஹார்ட் ராக் ஹோட்டல் *(Hard Rock Hotel Penang)*
* பினாங்கு பட்டாம்பூச்சி பண்ணை *(Penang Butterfly Farm)*

## பத்து பெரிங்கி காட்சியகம்

Image:Sunset in Batu Ferringhi, Penang, Malaysia.JPG|பத்து பெரிங்கியில் சூரிய மறைவு
Image:Lovers' Isle, Batu Ferringhi, George Town, Penang.jpg|பத்து பெரிங்கி காதலர்களின் தீவு 
Image:Batu Ferringhi Panorama.jpg|பத்து பெரிங்கி கடற்கரை
Image:Golden-Sands Hotel Penang3.JPG|கோல்டன் சாண்ட்ஸ் தங்கும் விடுதி
Image:BatuFerringhi2006.JPG|மற்றும் ஒரு கடற்கரைக் காட்சி


## மேற்கோள்கள்

பகுப்பு:மலேசிய நகரங்கள்‎
பகுப்பு:பினாங்கு மாநிலத்தின் நகரங்கள்‎
பகுப்பு:மலேசியக் கடற்கரைகள்
பாரதிய ஜனதா கட்சியின் தேசிய செயற்குழு

**பாரதீய ஜனதா கட்சியின் தேசிய செயற்குழு** (**National Executive** of Bharatiya Janata Party), பாரதீய ஜனதா கட்சியின் தேசிய செயற்குழுவானது பாரதிய ஜனதா கட்சியின் ஆட்சிக் குழு ஆகும்.  இக்குழு கட்சியின் ஒட்டுமொத்த மூலோபாயங்கள் மற்றும் கொள்கை முடிவை எடுக்கிறது. பாஜக-வின் தலைவரால் நியமிக்கப்படும் 120 உறுப்பினர்களைக் கொண்டது இக்குழு. 120 கொண்ட தேசிய செயற்குழுவில் தற்போது 80 உறுப்பினர்கள் மட்டுமே உள்ளனர். மீதம் 40 உறுப்பினர் இடங்கள் காலியாக உள்ளது. 

கட்சித் தலைவருக்கு உதவிட தேசிய செயற்குவிலிருந்து தேர்ந்தெடுக்கப்படும் 7 துணைத் தலைவர்கள், 5 பொதுச் செயலாளர்கள், ஒரு பொதுச் செயலாளர் (அமைப்பு), ஒரு பொருளாளர் மற்றும் 5 செயலாளர்கள் செயல்படுவர்.

கட்சி அரசியலமைப்பின் விதிகளை இயற்றுவதற்கும், திருத்தங்கள் மேற்கொள்வதற்கும் மற்றும் விதிகளை விளக்குவதற்கும் தேசிய செயற்குழுவிற்கு அதிகாரம் உள்ளது. இக்குழுவின் முழு அமர்வு அல்லது தேசிய கவுன்சிலின் சிறப்பு அமர்வின் மூலம் திருத்தத்திற்கு உட்பட்ட கட்சி அரசியலமைப்பை தேசியத் தலைவர் திருத்தலாம், மாற்றலாம் மற்றும் சேர்க்கலாம். தேசிய செயற்குழு தலைவர் கட்சியின் தேர்தல்களை மேற்பார்வையிடுவதுடன், கட்சியின் தேர்தலை நடத்துவதற்கு ஒரு தேர்தல் அதிகாரியை நியமிக்கிறது.

## நடப்பு தேசிய செயற்குழு உறுப்பினர்கள்

## இதனையும் காண்க
* பாரதிய ஜனதா கட்சியின் அமைப்பு
* பாரதிய ஜனதா கட்சியின் தேர்தல் வரலாறு
* பாரதிய ஜனதா கட்சியின் மத்திய தேர்தல் குழு
* பாரதிய ஜனதா கட்சியின் நாடாளுமன்றக் குழு

## மேற்கோள்கள்

பகுப்பு:பாரதிய ஜனதா கட்சி
அடுக்கங்கல் தமிழ்-பிராமிக் கல்வெட்டு

**அடுக்கங்கல் தமிழ்-பிராமிக் கல்வெட்டு** தமிழ்நாட்டின் விழுப்புரம் மாவட்டம், செஞ்சி வட்டம், நெகனூர்பட்டி கிராமத்தில் அமைந்துள்ள அடுக்கங்கல் குன்றின் அடிப்பகுதியில் உள்ள ஒரு பாறையில் பொறிக்கப்பட்டுள்ளது.. நெகனூர்பட்டி செஞ்சிக்கு வடகிழக்கே 6 கிலோமீட்டர் (3.7 மைல்) தொலைவில் அமைந்துள்ளது. 
## அடுக்கங்கல் குன்று

பெரிய பாறைக்கற்கள் ஒன்றன் மேல் ஒன்றாகக் குவிந்து கிடப்பது போல் தோற்றமளிப்பதால் அடுக்கங்கல் என்ற வந்தது. அடுக்கங்கல் குன்றின் அடியில்  வரலாற்றுக்கு முந்தைய பாறை ஓவியங்களைக் கொண்ட இரு சமண குகைகள் உள்ளன. இக்குகைக்கு வெளியே வலப்பக்கத்தில், பாறை சுவற்றில் சட்டமிடப்பட்ட  கி.பி. 4-ம் நூற்றாண்டைச் சேர்ந்ததாகக் கருதப்படும் தமிழ்-பிராமிக் கல்வெட்டு காணப்படுகிறது.
## சமணர் குகைகள்
அடுக்கங்கல் குன்றின் அடிப்பகுதியில் இருபுறமும் இரண்டு குகைகள் அமைந்துள்ளன. இரண்டு குகைகளிலும் சமணத் துறவிகள் பயன்படுத்திய கல் படுக்கைகளுக்கான தடயங்கள் உள்ளன.ஒரு குகைக்கு அருகில் ஒரு சிறிய குளம் காணப்படுகிறது. 
## பாறை ஓவியங்கள்

குளத்தை ஒட்டி அமைந்துள்ள பாறையில் கி.மு. 1000 ஆம் ஆண்டைச் சேர்ந்ததாகக் கருதப்படும் வெண்ணிற பாறை ஓவியங்கள் காணப்படுகின்றன. ஓவியத்தில் ஆண்கள் மட்டுமே காணப்படுகின்றனர். விலங்குகள் எதுவும் காணப்படவில்லை. இந்த ஓவியங்களை வரைய சுண்ணாம்பைப் பயன்படுத்தியிருக்கலாம். சில ஓவியங்கள் மங்கியுள்ளன. 
## தமிழ்-பிராமி கல்வெட்டு

கி.பி. 4 ஆம் நூற்றாண்டைச் சேர்ந்ததாகக் கருதப்படும் அடுக்கங்கல் தமிழ்-பிராமி கல்வெட்டை  முதன்முதலில் தொல்லியல் ஆய்வாளர் எஸ்.ராஜவேலு 1992 ஆம் ஆண்டு கண்டறிந்தார். தமிழ்-பிராமி எழுத்து முறையிலிருந்து வட்டெழுத்தாக வளரும் நிலையில் இக்கல்வெட்டு உள்ளது. இதற்கு சான்றாக இக்கல்வெட்டின் மெய்யெழுத்துக்கள் அனைத்தும் புள்ளியுடன் காணப்படுகிறது. இக்கல்வெட்டின் தனித்தன்மையும் இதுவேயாகும்.  

கல்வெட்டு பாடம்:

 *பெரும் பொகழ் சேக்கந்தி தாயியரு சேக்கந்தன்னி செ யி வித்த பள்ளி* 

பொருள்:

  பெரும்புகை என்னும் ஊரைச் சேர்ந்த சேக்கந்தி என்னும் சமணப் பெண் துறவியின் தாயார் சேக்கந்தி செய்து அளித்த  பள்ளி.

கி.பி. 4 முதல் இவவிடம் சமணத்துறவிகளின் வாழ்விடமாக இருந்துள்ளது. தாய் மகள் ஆகிய இருவர் பெயரும் சேக்கந்தி என்பதாகும். ‘கந்தி’ என்பது சமணப் பெண் துறவிகளைக் குறிக்கும் சொல்லாகும்.  பெரும்புகை எனற கிராமம் விழுப்புரம் மாவட்டம், வல்லம் வட்டத்தில் அமைந்துள்ளது.
## வெளி இணைப்புகள்
*தமிழ்ப் பிராமி
* அகரமேறிய மெய் முறைமை
*Neganur Patti rock paintings video

## மேற்கோள்கள்

பகுப்பு:சமணக் கோயில்கள்
பகுப்பு:தமிழ் பிராமிக் கல்வெட்டுகள்
பகுப்பு:குகை ஓவியங்கள்
பகுப்பு:சமணம்
பகுப்பு:தமிழ்நாட்டின் வரலாற்றுச் சிறப்பு இடங்கள்
பகுப்பு:விழுப்புரம் மாவட்டம்
மெத்தில் 2- புரோமோ அசிட்டேட்டு

**மெத்தில் 2- புரோமோ அசிட்டேட்டு** (*Methyl 2-bromoacetate*) என்பது C3H5BrO2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். மெத்தில் புரோமோ அசிட்டேட்டு என்ற பெயராலும் இச்சேர்மத்தை அழைக்கலாம். 
## பண்புகள்

மெத்தில் 2-புரோமோ அசிட்டேட்டு நிறமற்றும் அல்லது வைக்கோல் நிறத்திலும் ஒரு நீர்மமாகக் காணப்படுகிறது. கூர்மையான வாசனையும் ஊடுருவக்கூடிய தன்மையும் கொண்டுள்ளது. தண்ணீரில் கரையக்கூடியது மற்றும் தண்ணீரை விட அதிக அடர்த்தியும் கொண்டது. அமிலங்கள், காரங்கள், ஆக்சிசனேற்ற முகவர்கள் மற்றும் ஒடுக்கும்  முகவர்களுடன் பொருந்தாது.

## பயன்கள்
மெத்தில் புரோமோ அசிட்டேட்டு ஒரு ஆல்கைலேற்றும் முகவர் ஆகும். பீனால் மற்றும் அமினோ குழுக்களை ஆல்கைலேற்றம் செய்ய பயன்படுத்தப்படுகிறது. உயிர்ச்சத்துகள் மற்றும் மருந்துகளை தயாரிக்க பயன்படுகிறது.  பொதுவாக இசுடைடின் இரசாயன மாற்ற வினைகளுக்கான வேதி மாற்ற வினைபொருளாகப் பயன்படுத்தப்படுகிறது. கூடுதலாக, குமாரின்கள் மற்றும் சிசு-வளையபுரோப்பேன்கள் ஆகியவற்றினை தயாரிக்க உதவும் தொகுப்பு வினைகளிலும் பயன்படுத்தப்படுகிறது. இணைகாரங்களுடன் வினைபுரிந்து ஆல்கைலேற்ற கார்பன் அணைவுச் சேர்மங்களை உருவாக்குகிறது.

## பாதுகாப்பு
மெத்தில் புரோமோ அசிட்டேட்டை உட்கொள்வதாலும் உள்ளிழுப்பதாலும் நச்சுத்தன்மையை உண்டாக்கும். தோல் மற்றும் கண்களை எரிச்சலூட்டும். 

## மேற்கோள்கள்


பகுப்பு:மெத்தில் எசுத்தர்கள்
பகுப்பு:கரிம புரோமைடுகள்
சீரகக் குடிநீர்

**சீரகக் குடிநீர்** என்பது இந்திய மசாலாப் பொருட்களில் ஒன்றான சீரகத்தைக் கொண்டு தயாரிக்கப்படும் ஒரு மரபார்ந்த இந்திய பானமாகும்.
## செய்முறை
முதல்நாள் இரவில் ஒரு லிட்டர் தண்ணீரை அரை மணி நேரம் அல்லது 100 டிகிரி செல்சியஸ் வெப்பநிலையில் தளதளவென்று வரும்வரை கொதிக்கவிட வேண்டும். நீர் நன்கு சுண்டியவுடன் அடுப்பை அணைத்துவிட்டு ஒரு தேக்கரண்டி சீரகம் சேர்க்க வேண்டும். இந்த நீரை இரவு முழுவது மூடி வைக்க வேண்டும். மறுநாள் காலையில் தண்ணீரை வடிகட்டவேண்டும். இந்த சீரகக் குடிநீரை தண்ணீருக்கு மாற்றாகப் பயன்படுத்தலாம்.
## பயன்பாடு
மழைக்காலம் அல்லது குளிர் காலங்களில், உடலைப் பாதுகாத்துக் கொள்வதற்கு, வீட்டிலுள்ள தாய்மார்கள் சீரகக் குடிநீர் குடிக்க வலியுறுத்துகிறார்கள்.    'உஷ்ணம் உஷ்ணீனு சாந்தி' என்பது ஆயுர்வேத சூத்திரம். வெப்பத்தை வெப்பத்தால் குறைக்க முடியும் என்பது இதன் பொருள். சூடான சீரகக் குடிநீர் பருகிவர உடல் சூடு தனியும், தாகம் கட்டுப்பாட்டில் இருக்கும் என்பதால், கேரளாவில் மக்கள் சீரகக் குடிநீரைப் பரவலாகப் பயன்படுத்துகின்றனர். தமிழ்நாட்டிலும் சிலர் இதன் பயனை அறிந்து பயன்படுத்தி வருகிறார்கள். 
## உடல் நலன்கள்
சீரகம் (தாவர வகைப்பாடு : Cuminum cyminum) உடல் நலத்திற்கு உகந்த ஒரு மருத்துவ மூலிகையாகும்.  கார்ப்பு, இனிப்பு சுவையுடைய சீரகத்தில் குளிர்ச்சித்தன்மையும் உள்ளது.  சீரகத்தின் நறுமணம், சுவை, காரணமாக சமையலில் சேர்க்கப்படுகிறது. செரிமானத்தை அதிகரிக்கும் தன்மை நிறைந்தது. 
சீரகத்திலிருந்து சுரக்கும் நொதி (enzyme) உடலில் உள்ள சர்க்கரைகள், கொழுப்புகள் மற்றும் கார்போஹைட்ரேட்டுகளை உடைக்க 
உதவுகிறது; குடலியக்கத்தை மேம்படுத்துகிறது. சீரகம் ஒரு கிருமி நாசினி ஆகும். வயிற்றில் பூச்சிகளை சேர விடாது.

சீரகக் குடிநீரில் கலோரிகள் மிகவும் குறைவு. ஒரு தேக்கரண்டி சீரகம் விதைகளில் 7 கலோரிகள் மட்டுமே உள்ளன. சீரக விதைகள் ஆக்ஸிஜனேற்றங்களால் (Anti-oxidants) நிரம்பியுள்ளன,  உடலுக்கு தீங்கு விளைவிக்கும் ஆக்சிஜன் ஒடுக்கிகளை (free oxygen radicals) அகற்ற உதவக்கூடும். சீரகத்தில் இரும்புச்சத்து, வைட்டமின் பி, வைட்டமின் ஈ ஆகியனவும் புரதம், நார்ப்பொருள், ஒற்றைப்படி நிறைவுறு கொழுப்பு முதலியன நல்ல அளவில் உள்ளன.
## வெளியிணைப்புகள்
*சீரகம்
*சீரகம் ஒரு மருந்தகம், Benefits of Cumin Seeds
## மேற்கோள்கள்

பகுப்பு:உடல்நலம்
பகுப்பு:உணவு அறிவியல்
பகுப்பு:ஆயுர்வேதம்
பகுப்பு:பானங்கள்
ஜானகி பல்லப் பட்நாயக்

**ஜானகி பல்லப் பட்நாயக்** (*Janaki Ballabh Patnaik*)(3 ஜனவரி 1927 - 21 ஏப்ரல் 2015) என்பவர் இந்திய அரசியல்வாதியும் அசாமின் முன்னாள் ஆளுநரும் ஆவார். 

## இளமை
ஒடிசாவில் உள்ள குர்தா உயர்நிலைப் பள்ளியில் தனது ஆரம்பக் கல்வியை முடித்த பிறகு பட்நாயக், 1947-ல் உத்கல் பல்கலைக்கழகத்தில் சமசுகிருதத்தில் இளங்கலைப் பட்டம் பெற்றார். பின்னர் 1949-ல் பனாரசு இந்து பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். 1950-ல், இவர் காங்கிரசின் இளைஞர் பிரிவின் ஒடிசா மாநிலப் பிரிவின் தலைவராக ஆனார். 1980-ல் மத்திய சுற்றுலா, உள்நாட்டு விமான போக்குவரத்து மற்றும் தொழிலாளர் துறை அமைச்சரானார். புதிய ஜெகநாத் சதக் (பூரி மாவட்டத்தின் சந்தன்பூர் முதல் நாயகர் மாவட்டத்தின் சரங்குல் வரை) நிர்மாணம் செய்ததும், ஒடிசாவின் போக்குவரத்து மற்றும் சுற்றுலாவிற்கு இவர் செய்த ஆற்றிய பணிகள் இவரது முக்கிய பங்களிப்புகளாகும்.

## முதல்வர் & ஆளுநர்பணி
இந்தியத் தேசிய காங்கிரசின் தலைவர்களுள் ஒருவரான இவர், ஒடிசாவின் முதலமைச்சராக 1980 முதல் 1989 வரையிலும், மீண்டும் 1995 முதல் 1999 வரையிலும் பணியாற்றினார். நவீன் பட்நாயக்கிற்கு முன் அதிக காலம் முதல்வர் பதவியை வகித்தவரும் இவரே ஆவார். 

பட்நாயக் 2009 முதல் 2014 வரை அசாமின் ஆளுநராக இருந்தவரும் ஆவார்.

## சர்ச்சை
பட்நாயக அஞ்சனா மிசுரா பலாத்கார வழக்கில் தொடர்புடையவர் என்ற சர்ச்சையில் சிக்கியவர் ஆவார்.

## இறப்பு
இடது|thumb| கோர்தாவில் உள்ள ஜேபி பட்நாயக் நினைவு பூங்காவில் ஜானகி பட்நாயக்கின் சிலை.
இவர் 21 ஏப்ரல் 2015 செவ்வாய் அன்று தனது 88வது வயதில் ஆந்திராவில் உள்ள திருப்பதியில் காலமானார். ஏப்ரல் 20, 2015 (திங்கட்கிழமை) அன்று, இவர் வேந்தராக இருந்த தேசிய சமசுகிருந்தப் பல்கலைக்கழகத்தின் பட்டமளிப்பு விழாவில் கலந்து கொள்ளச் சென்றிருந்தார். அப்போது திருமலையில் உள்ள வெங்கடாசலபதி கோயிலுக்கும் சென்றார். பின்னர் இரவில், கடுமையான நெஞ்சுவலியால் ஸ்ரீவெங்கடேசுவரா மருத்துவ அறிவியல் கழகத்தில் சிகிச்சைக்காக அனுமதிக்கப்பட்டார். இங்கு இவர் சுமார் 3:00 மணியளவில் இறந்தார்.

## மொழிப்பெயர்ப்பு
பட்நாயக், சமசுகிருத-ஒடியா அறிஞராக இருந்ததால், மகாபாரதம், இராமாயணம் மற்றும் பகவத் கீதையை தனது தாய்மொழியில் மொழிபெயர்த்த பெருமையினைப் பெறுகின்றார்.

## மேற்கோள்கள்

## வெளி இணைப்புகள்

* பட்நாயக்கின் ஓரங்கட்டப்பட்டது குறித்து இந்தியன் எக்ஸ்பிரஸ்
* கேள்வி பதில் : ஜே.பி.பட்நாயக் தி இந்து
* அசாம் கவர்னர் ஜேபி பட்நாயக் திருப்பதி இந்தியன் எக்ஸ்பிரஸில் காலமானார்
* ஜே.பி.பட்நாயக்கிற்கு பிரியாவிடை
பகுப்பு:இந்திய அமைச்சர்கள்
பகுப்பு:7வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:அசாம் ஆளுநர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஒடிசா முதலமைச்சர்கள்
பகுப்பு:2015 இறப்புகள்
பகுப்பு:1927 பிறப்புகள்
மாற்று ஆற்றல் மேம்பாட்டு மையம்

**மாற்று ஆற்றல் மேம்பாட்டு மையம்** (*Alternative Energy Promotion Centre*)  என்பது நேபாள நாட்டு அரசாங்கத்தால் நிறுவப்பட்ட சுதந்திரமாகச்  செயல்படும்  ஓர் அரசு நிறுவனம் ஆகும். புதுப்பிக்கத்தக்க எரிசக்தி தொழில்நுட்பங்களின் பயன்பாட்டை பிரபலப்படுத்துதல் மற்றும் ஊக்குவித்தல், கிராமப்புற மக்களின் வாழ்க்கைத் தரத்தை உயர்த்துதல், சுற்றுச்சூழலைப் பாதுகாத்தல் மற்றும் நாட்டில் வர்த்தக ரீதியாக சாத்தியமான புதுப்பிக்கத்தக்க எரிசக்தித் தொழில்களை மேம்படுத்துதல் ஆகியவை இம்மையத்தின்  நோக்கங்களாகும். அரசு, அரசு சாரா, தொழில் மற்றும் நிதி துறைகளை பிரதிநிதித்துவப்படுத்தும் ஒன்பது உறுப்பினர் குழுவால்  மையம் நிர்வகிக்கப்படுகிறது. மாற்று ஆற்றல் மேம்பாட்டு மையம் 1996 ஆம் ஆண்டு நவம்பர் மாதம் 3 ஆம் நாள் அப்போதைய நேபாள அரசின் அறிவியல் மற்றும் தொழில்நுட்ப அமைச்சகத்தின் கீழ் நிறுவப்பட்டது. தற்போது, இம்மையம் எரிசக்தி, நீர்வளம் மற்றும் நீர்ப்பாசன அமைச்சகத்தின் கீழ் உள்ளது. 

சூரியத் தகடுகள் அமைப்பு தாமிரம் இண்டியம் காலியம் செலீனைடு சோலார் செல்களை பயன்படுத்துகிறது என்று தி கார்டியன் பத்திரிகை தெரிவிக்கிறது. அவை இழுவிசை இழைமத்துடன் பிணைக்கப்பட்டுள்ளன. ஒருங்கிணைந்த இப்பொருளின் வலிமையை உள்ளும் வெளியுமாக உருட்டுவதன் மூலம் இயக்கலாம். பயன்படுத்தப்பட்ட சில நிமிடங்களுக்குப் பிறகு இவ்வமைப்பு முழு செயல்பாட்டில் இருக்கும். இது ஒரு பெட்டியில் உள்ள நுண்வலைச்சட்டம் போன்றது. நுண்வலைச்சட்டத்தை இயக்க வேண்டிய அனைத்து கூறுகளும் அதில் ஒருங்கிணைக்கப்பட்டுள்ளதால் 24 மணிநேரமும் இதை இயக்கலாம். 

## மேற்கோள்கள்

பகுப்பு:நேபாளம்
வாண்டட் (2004 திரைப்படம்)

***வாண்டட்*** என்பது 2004 ஆம் ஆண்டு வெளியான இந்திய மலையாள மொழி திரில்லர் திரைப்படம் ஆகும். இப்படத்தை புதுமுகம் முரளி நாகவல்லி இயக்கியுள்ளார். பிரியதர்ஷன் கதை வசனம் எழுதியுள்ளார். இப்படத்தில் மது வாரியார், அரவிந்தன், அன்னியப்பன், நிஷாந்த் சாகர், சுசித்ரா ஆகிய ஐந்து புதுமுகங்கள் நடித்துள்ளனர். இப்படம் *ஐதே* (2003) என்ற தெலுங்கு படத்தின் மறு ஆக்கம் ஆகும்.

ஐந்து வேலையில்லாத இளைஞர்கள் ஒரு திருட்டைத் திட்டமிடுகிறார்கள். டான் முகமது இப்ராகிம் இளைஞர்கள் இருக்கும் நகரத்திற்கு வருகிறார். நாராயண ஸ்வாமி ஐபிஎஸ் எப்படி இளைஞர்களை நீதியின் முன் கொண்டு வருகிறார்? என்பது கதையின் மீதிப் பகுதியாகும்.

## நடிகர்கள்
* உன்னியாக மது வாரியர் 
* நந்துவாக அரவிந்தன் 
* அனியப்பன் சுப்ரனாக 
* நிஷாந்த் சாகர் மணியாக 
* அனுவாக சுசித்ரா 
* ஜெகதி ஸ்ரீகுமார் 
* ஸ்ரீனிவாசன் 
* விஜயராகவன் 
* அப்பாவி 
* அனுவின் தந்தையாக பரத் கோபி 
* வேணு நாகவல்லி 
* கேப்டன் ராஜு 
* விஜயகுமார் 
* சுகுமாரி 
* கேபிஏசி லலிதா 
* மங்கா மகேஷ் 
* நாராயண ஸ்வாமி IPS ஆக மோகன்லால் (கேமியோ தோற்றம்) 

## தயாரிப்பு
பிரியதர்ஷனிடம் உதவியாளராகப் பணியாற்றிய முரளி நாகவல்லி இந்தப் படத்தின் மூலம் இயக்குநராக அறிமுகமானார். புதுமுகங்கள் மது வாரியர், நிஷாந்த் சாகர், அரவிந்த், அன்னியப்பன், சுசிதா ஆகியோர் முக்கிய வேடங்களில் நடித்துள்ளனர்.  நாகவல்லி இயக்குநராக அறிமுகமாகும் படத்தில் நடிப்பேன் என்று உறுதியளித்த மோகன்லால், போலீஸ் அதிகாரியாக தோன்றினார்.

## தீம்கள் மற்றும் தாக்கங்கள்
கேரளாவில் வளர்ந்து வரும் நடுத்தர மக்களின் நலன்களை கணக்கில் கொண்டு எடுத்த படம்.
## ஒலிப்பதிவு
தீபக் சட்டர்ஜியின் இசை மற்றும் கிரீஷ் புத்தஞ்சேரியின் பாடல் வரிகள்.

* "சங்குஎடுத்துக்கட்டியல்" - அன்பர்
* "கல்லாய்ப்புழா" - வினீத் ஸ்ரீனிவாசன், அபர்ணா ஜெயன்
* "மிழித்தாமர பூவில்" - எம்.ஜி.ஸ்ரீகுமார், அபர்ணா ஜெயன்
* "ஓமலே நீ" - எம்.ஜி.ஸ்ரீகுமார்
* "பொன் வெயிலே" - எம்.ஜி.ஸ்ரீகுமார்
* "ஸ்லோகம்" - எம்.ஜி.ஸ்ரீகுமார்
* "தலைப்புப் பாடல்" - தாரா தாமஸ்

## வெளியீடும் வரவேற்பும்
மோகன்லாலின் கௌரவ தோற்றம் காரணமாக இப்படம் நல்ல வரவேற்பைப் பெற்றது. இப்படம் *மயிலாட்டம்* மற்றும் *காக்ககரும்பன்* ஆகிய படங்களுடன் வெளியானது.

*சிஃபி* படத்திற்கு "நன்று" என்ற விமரிசனத்தை வழங்கியதுடன், "இயக்குநர் முரளி இப்படத்தை ஒரு ஹாலிவுட் த்ரில்லர் போல உருவாக்கியிருக்கிறார். அவரால் நான்கு இளம் நடிகர்களிடமிருந்து சிறந்த நடிப்பைப் பெற முடிந்தது. மது வாரியர் வளர்ந்துவருவார். மீரா ஜாஸ்மின் நம்பிக்கை தருகிறார். சுசிதாவை பிடிக்கும். அன்னியப்பன் நகைச்சுவைக் காட்சிகளில் நிறைவு செய்துள்ளார்".

## மேற்கோள்கள்

பகுப்பு:இந்திய மலையாளத் திரைப்படங்கள்
பகுப்பு:2004 மலையாளத் திரைப்படங்கள்
வட செபராங் பிறை மாவட்டம்

**வட செபராங் பிறை மாவட்டம்** (ஆங்கிலம்: *North Seberang Perai District*; மலாய்: *Daerah Seberang Perai Utara* (*SPU*); சீனம்: '威北县); ஜாவி: دسبرڠ ڤراي اوتارا )  என்பது மலேசியாவின் பினாங்கு மாநிலத்தில் உள்ள ஒரு மாவட்டம். பினாங்கு மாநிலத்தின் ஐந்து மாவட்டங்களில் இந்த மாவட்டமும் ஒன்றாகும். 

இந்த மாவட்டம் 267 சதுர கிலோமீட்டர் பரப்பளவைக் கொண்டுள்ளது. 2010-ஆண்டு மக்கள் தொகை கணக்கெடுப்பின்படி 286,323 மக்கள் தொகையைக் கொண்டு இருந்தது.

## பொது

இந்த மாவட்டத்தின் வடக்கில் மூடா ஆறு செல்கிறது. இந்த ஆறு கெடா மாவட்டத்தில் உள்ள கோலா மூடா மாவட்டத்தையும்; வட செபராங் பிறை மாவட்டத்தையும் எல்லையாகக் கொண்டு, இரு மாவட்டங்களையும் பிரிக்கின்றது

இந்த மாவட்டத்தின் தலைநகரம் கெப்பாலா பத்தாஸ். மாவட்டத்தின் மிகப்பெரிய நகரம் பட்டர்வொர்த். வடக்கு செபராங் பிறையில் அமைந்துள்ள பிற இடங்கள்: பெனாகா, பினாங்கு துங்கல், பெர்டா, தாசெக் குளுகோர், தெலுக் ஆயர் தாவார் மற்றும் மாக் மண்டின். 

பினாங்கு மாநிலத்தின் செபராங் பிறை பகுதியில் உள்ள மூன்று நிர்வாக மாவட்டங்களில் இந்த மாவட்டமும் ஒன்றாகும். இந்த வட செபராங் பிறை மாவட்டத்தில் பெரும்பாலும் நெல் பயிரிடப் படுகிறது. இந்த மாவட்டத்தின் பெரும்பாலான பகுதிகள் நெல் வயல்களைக் கொண்டவை ஆகும்.

### மாவட்ட எல்லைகள்

# மூடா ஆறு - (வடக்கில்)
# பாடாங் செராய் - (கிழக்கில்)
# பிறை ஆறு - (தெற்கில்)
# மலாக்கா நீரிணை - (மேற்கில்)

## மக்கள் தொகையியல்
கீழ்க்காணும் புள்ளிவிவரங்கள், 2010-ஆம் ஆண்டு, மலேசியாவின் புள்ளியியல் துறையால் நடத்தப்பட்ட தேசிய மக்கள் தொகைக் கணக்கெடுப்பின் அடிப்படையில் வழங்கப் படுகிறது.

## நாடாளுமன்றத் தொகுதிகள்

மலேசிய நாடாளுமன்றத்தில் வடக்கு செபராங் பிறை மாவட்ட பிரதிநிதிகளின் பட்டியல் மலேசிய மக்களவை


## சட்டமன்றத் தொகுதிகள்
பினாங்கு மாநில சட்டமன்றத்தில் வடக்கு செபராங் பிறை மாவட்டப் பிரதிநிதிகளின் பட்டியல்


## வட செபராங் பிறை மாவட்டத்தின் தமிழ்ப்பள்ளிகள்
மலேசியா; பினாங்கு; வட செபராங் பிறை மாவட்டத்தில் *(North Seberang Perai District)*; **5 தமிழ்ப்பள்ளிகள்** உள்ளன. அவற்றில் **1,046 மாணவர்கள்** பயில்கிறார்கள். **99 ஆசிரியர்கள்** பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.

## பினாங்கு மாநிலத்தில் உள்ள மாவட்டங்கள்

* ☆ மத்திய செபராங் பிறை மாவட்டம் - *(Central Seberang Perai District)*
* ☆ வட செபராங் பிறை மாவட்டம் - *(North Seberang Perai District)*
* ☆ வடகிழக்கு பினாங்கு தீவு மாவட்டம் - *(Northeast Penang Island District )*
* ☆ தென் செபராங் பிறை மாவட்டம் - *(South Seberang Perai District)*
* ☆ தென்மேற்கு பினாங்கு தீவு மாவட்டம் - *(Southwest Penang Island District)*

## புள்ளி விவரங்கள்
* "Population Distribution and Basic Demographic Characteristics, 2010" (PDF). Department of Statistics, Malaysia. Archived from the original (PDF) on 22 May 2014. 

* "2017 Q2 statistics" (PDF). Penang Institute. Archived from the original (PDF) on 2017-12-01.

## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்
பகுப்பு:பினாங்கு
கெப்பாலா பத்தாஸ்

**கெப்பாலா பத்தாஸ்** (ஆங்கிலம்: *Kepala Batas*; மலாய் *Kepala Batas*; சீனம்: *甲抛峇底*; சாவி: كڤالا باتس) என்பது மலேசியா, பினாங்கு, வட செபராங் பிறை மாவட்டத்தில்; அமைந்துள்ள நகரம். இந்த நகரம் வட செபராங் பிறை மாவட்டத்தின் நிர்வாக மையமாகவும் உள்ளது.

வட செபராங் பிறை மாவட்டத்திற்கான அனைத்து அரசாங்க அலுவலகங்களும் இங்குதான் உள்ளன. இது பினாங்கு, ஜார்ஜ் டவுன் நகரில் இருந்து 30 கி.மீ. தொலைவில்; பட்டர்வொர்த் நகரில் இருந்து சுங்கை பட்டாணி நகருக்குச் செல்லும் வழியில் அமைந்துள்ளது.

## பொது

கெப்பாலா பத்தாஸ் நகருக்கு அருகாமையில் உள்ள நகரங்கள் தாசேக் குளுகோர், பெனாகா மற்றும் புக்கிட் மெர்தாஜாம். இந்த நகர்ப் பகுதியில் இருக்கும் தாசேக் குளுகோர் இரயில் நிலையம், இப்போது இங்கு வசிக்கும் மக்களுக்கு, தெற்கு நோக்கி பயணிக்க மற்றொரு மாற்று வழியாக விளங்குகிறது.

மலேசியாவின் ஐந்தாவது பிரதமர் அப்துல்லா அகமது படாவி இந்தக் கெப்பாலா பத்தாஸ் பகுதியைச் சேர்ந்தவர் ஆவார். முன்னாள்  பிரதமர் மகாதீர் முகமது, காலத்தில் துணைப் பிரதமராக இருந்தவர். மகாதீர் பதவி ஓய்வு பெற்றதும் அப்துல்லா படாவி பிரதமராக நியமிக்கப்பட்டார்.

## குறிப்பிடத்தக்க நபர்கள்
கெப்பாலா பத்தாஸ் பகுதியின் குறிப்பிடத்தக்க அரசியல்வாதிகள் மற்றும் பொதுச் சேவை ஊழியர்கள்:

* துன் டத்தோ ஸ்ரீ அப்துல்லா அகமது படாவி *(Abdullah bin Haji Ahmad Badawi),* மலேசியாவின் 5-ஆவது பிரதமர் (31 அக்டோபர் 2003 - 3 ஏப்ரல் 2009)

* துன் டத்தோ ஸ்ரீ அப்துல் ரகுமான் அபாஸ் *(Abdul Rahman Abbas),* பினாங்கு மாநிலத்தின் 7-ஆவது ஆளுநர்; யாங் டி பெர்துவா (2001–2021).

* டான் ஸ்ரீ நோர் முகமது யாக்கோப் *(Nor Mohamed Yakcop),* முன்னாள் மலேசியப் பிரதமர் துறை அமைச்சர் மற்றும் நிதி அமைச்சர்.

* டத்தோ ஸ்ரீ ரீசல் மெரிக்கான் நைனா மெரிக்கான் *(Reezal Merican Naina Merican),* மலேசியவீட்டுவசதி மற்றும் உள்ளாட்சித் துறை அமைச்சர்; தற்போதைய கெப்பாலா பத்தாஸ் நாடாளுமன்ற உறுப்பினர்.

* மாண்புமிகு டத்தோ சித்தி மரியா பிந்தி அஜி அகமது *(Mariah binti Haji Ahmad),*  கோலாலம்பூரில் தற்போதைய உயர் நீதிமன்ற நீதிபதி.

## மேற்கோள்கள்

## மேலும் காண்க

பகுப்பு:மலேசிய நகரங்கள்‎
பகுப்பு:பினாங்கு
பகுப்பு:பினாங்கு மாநிலத்தின் நகரங்கள்‎
தொடுகோடு-வெட்டுக்கோடு தேற்றம்

வடிவவியலில் **தொடுகோடு-வெட்டுக்கோடு தேற்றம்** (*tangent-secant theorem*)  ஒரு வட்டத்தின் ஒரு தொடுகோடும் வெட்டுக்கோடும் வெட்டிக்கொள்வதால் கிடைக்கும் கோட்டுத்துண்டுகளுக்கு இடையேயுள்ள தொடர்பினைத் தருகிறது. இத்தேற்றத்தின் முடிவு, 
இத்தேற்றத்தின் முடிவானது யூக்ளிடின் ''எலிமென்ட்சின்'' மூன்றாவது புத்தகத்தில் 36 ஆவது கூற்றாக உள்ளது. 

தேற்றத்தின் கூற்று: 
:ஒரு வட்டத்தின் தொடுகோடும் வெட்டுக்கோடும்  வெட்டிக்கொள்ளும்போது கிடைக்கும் தொடுகோட்டின் வெட்டுத்துண்டின் நீளத்தின் வர்க்கமும், வெட்டுக்கோட்டின் வெட்டுத்துண்டுகளின் பெருக்குத்தொகையும் சமமாக இருக்கும்.

வெட்டுக்கோடு *g*, வட்டத்தை G1, G2 புள்ளிகளில் வெட்டுகிறது; தொடுகோடு *t*, வட்டத்தைத் தொடும் புள்ளி *T*; மேலும் *g*, *t* இரண்டும் வெட்டிக்கொள்ளும் புள்ளி *P* எனில்:

:|PT|^2=|PG_1|\cdot|PG_2|

வடிவொத்த முக்கோணங்களைப் பயன்படுத்தி தொடுகோடு-வெட்டுக்கோடு தேற்றத்தை நிறுவலாம். இந்நிறுவல் படத்தில் விளக்கப்பட்டுள்ளது. 

தொடுகோடு-வெட்டுக்கோடு தேற்றம், வெட்டும் வெட்டுக்கோடுகள் தேற்றம், வெட்டிக்கொள்ளும் நாண்கள் தேற்றம் ஆகிய மூன்றும் இரு வெட்டும்கோடுகள் மற்றும் ஒரு வட்டம் பற்றிய பொதுவான தேற்றமான புள்ளியின் படியின் தேற்றத்தின் அடிப்படை வகைத் தேற்றங்களாகும்.

## மேற்கோள்கள்
*S. Gottwald: *The VNR Concise Encyclopedia of Mathematics*. Springer, 2012, , pp. 175-176
*Michael L. O'Leary: *Revolutions in Geometry*. Wiley, 2010, ,  p. 161
**Schülerduden - Mathematik I*. Bibliographisches Institut & F.A. Brockhaus, 8. Auflage, Mannheim 2008, , pp.&nbsp;415-417 (German)

## வெளியிணைப்புகள்
*''Tangent Secant Theorem'' at proofwiki.org
*''Power of a Point Theorem'' auf cut-the-knot.org
*

பகுப்பு:வட்டங்கள் பற்றிய தேற்றங்கள்
பாரதிய ஜனதா கட்சியின் நாடாளுமன்றக் குழு

**நாடாளுமன்றக் குழு** என்பது பாரதீய ஜனதா கட்சியை ஆளும் குழுவாகும். இது தேசிய செயற்குழுவின் சார்பாக அன்றாட முடிவுகளை எடுக்கும் அமைப்பாகும். தேசிய செயற்குழுவானது பத்து உறுப்பினர்களைக் கொண்ட ஒரு நாடாளுமன்றக் குழுவை நியமிக்கிறது.

மாநிலங்களின் சட்டமன்ற குழுக்களின் செயல்பாடுகளை நாடாளுமன்றக் குழு மேற்பார்வையிடுகிறது. தேசிய செயற்குழுவிற்கு கீழே உள்ள அனைத்து நிறுவன அலகுகளையும் நாடாளுமன்றக் குழு வழிகாட்டுவதுடன், ஒழுங்குபடுத்துகிறது.

## நடப்பு நாடாளுமன்றக் குழுவின் உறுப்பினர்கள்

 
## இதனையும் காண்க
* பாரதிய ஜனதா கட்சியின் அமைப்பு
* பாரதிய ஜனதா கட்சியின் தேர்தல் வரலாறு
* பாரதிய ஜனதா கட்சியின் தேசிய செயற்குழு
* பாரதிய ஜனதா கட்சியின் மத்திய தேர்தல் குழு

## மேற்கோள்கள்

பகுப்பு:பாரதிய ஜனதா கட்சி
பாரதிய ஜனதா கட்சியின் மத்திய தேர்தல் குழு

**பாரதீய ஜனதா கட்சியின் மத்திய தேர்தல் குழு** (BJP Central Election Committee) பாரதீய ஜனதா கட்சியின் தேசிய செயற்குழுவானது 19 பேர் கொண்ட மத்திய தேர்தல் குழுவை நியமிக்கிறது. இந்தியா முழுவதும் உள்ள கட்சியின் அனைத்து சட்டமன்ற மற்றும் நாடாளுமன்றத் தேர்தல்களுக்கு வேட்பாளர்களைத் தேர்ந்தெடுப்பதே மத்திய தேர்தல் குழுவின் பணியாகும்.

## மத்திய தேர்தல் குழு உறுப்பினர்கள்

மத்திய தேர்தல் குழுவில் தற்போது மொத்தம் 8 இடஙகள் காலியாக உள்ளது.

## இதனையும் காண்க
* பாரதிய ஜனதா கட்சியின் அமைப்பு
* பாரதிய ஜனதா கட்சியின் தேசிய செயற்குழு
* பாரதிய ஜனதா கட்சியின் நாடாளுமன்றக் குழு
* பாரதிய ஜனதா கட்சியின் தேர்தல் வரலாறு

## மேற்கோள்கள்

பகுப்பு:பாரதிய ஜனதா கட்சி
அனிசேதி இரகுவீர்

**அனிசேதி இரகுவீர்** (*Anisetti Raghuvir*)(22 மார்ச் 1929 - 21 சூலை 2007) என்பவர் இந்தியாவின் முன்னாள் நீதிபதியாவர். இவர் ஐதராபாத் உயர் நீதிமன்ற நீதிபதியாகவும், பின்னர் கவுகாத்தி உயர் நீதிமன்றத்தின் தலைமை நீதிபதியாகவும் இருந்தவர் ஆவார். இரகுவீர் அசாமின் ஆளுநராகவும் இவர் இருந்துள்ளார்.

## மேற்கோள்கள்

பகுப்பு:2007 இறப்புகள்
பகுப்பு:1929 பிறப்புகள்
பகுப்பு:அசாம் ஆளுநர்கள்
பாரதிய ஜனதா கட்சியின் தேசியத் தலைவர்கள்

**பாரதீய ஜனதா கட்சியின் தேசியத் தலைவர்** என்பது பாரதீய ஜனதா கட்சியின் உயர்மட்ட பதவி ஆகும். தேசிய செயற்குழு மற்றும் மாநிலங்களின் செயற்குழு உறுப்பினர்களால் தேசியத் தலைவர் தேர்வு செய்யப்படுகிறார். பொதுவாக தேசியத் தலைவரை கட்சியின் மூத்த தலைவர்களின் ஆசியுடன் தேர்ந்தெடுக்கப்படுகிறார். தேசியத் தலைவர் பதவிக் காலம் 3 ஆண்டுகள் ஆகும். கட்சி விதிகளின்படி ஒருவரை தொடர்ந்து இருமுறைக்கு மேல் தேசியத் தலைவராக தேர்ந்தெடுக்கப்பட முடியாது. கட்சியின் தேசியத் தலைவர் பிரதமர் பதவி அல்லது மத்திய அமைச்சர் போன்ற அரசுப் பதவிகளை ஏற்க இயலாது. அவ்வாறு அரசுப் பதவியை ஏற்க வேண்டுமானால் கட்சிப் பதவியை துறக்க வேண்டும். தேசியத் தலைவராக ஒருவர் தேர்தெடுக்கப்பட வேண்டும் எனில் குறைந்த பட்சம் தொடர்ந்து 15 ஆண்டுகள் கட்சி உறுப்பினராக இருந்திருக்க வேண்டும்.

பாரதீய இளைஞர் அணி, பாரதீய மகளிர் அணி, பாரதீய விவசாயிகள் அணி, பாரதீய தொழிலாளர்கள் சங்கம் போன்ற அணித் தலைவர்களை தேசியத் தலைவர் நியமனம் செய்கிறார்.

1980-ஆம் ஆண்டில் பாரதீய ஜனதா கட்சி நிறுவப்பட்ட பிறகு அடல் பிகாரி வாச்பாய் கட்சியின் முதல் தேசியத் தலைவராக தேர்ந்தெடுக்கப்பட்டார்.  1986-ஆம் ஆண்டில் லால் கிருஷ்ண அத்வானி இரண்டாவது தேசியத் தலைவராக தேர்ந்தெடுக்கப்பட்டார்.ராஜ்நாத் சிங், நிதின் கட்காரி, அமித் சா மற்றும் ஜெகத் பிரகாஷ் நட்டா உள்ளிட்ட மொத்தம் 12 பேர் தேசியத் தலைவர்களாக செயல்பட்டுள்ளனர்.

15 டிசம்பர் 2025 அன்று நிதின் நபின் கட்சியின் தேசியச் செயல் தலைவராக நியமிக்கப்பட்டுள்ளார்.

## பாஜக தேசியத் தலைவர்கள் பட்டியல்

## இதனையும் காண்க

* பாரதிய ஜனதா கட்சியின் அமைப்பு
* பாரதிய ஜனதா கட்சியின் தேர்தல் வரலாறு
* பாரதிய ஜனதா கட்சியின் நாடாளுமன்றக் குழு
* பாரதிய ஜனதா கட்சியின் தேசிய செயற்குழு
* பாரதிய ஜனதா கட்சியின் மத்திய தேர்தல் குழு

## மேற்கோள்கள்

## உசாத்துணை
* 
* 
* 

## வெளி இணைப்புகள்

* 

பகுப்பு:பாரதிய ஜனதா கட்சி
பிறை ஆறு

**பிறை ஆறு** (மலாய்: *Sungai Perai*; ஆங்கிலம்: *Perai River* சீனம்: 北賴河) என்பது மலேசியா, பினாங்கு மாநிலத்தில் ஒரு முக்கியமான ஆறாகும். பட்டர்வொர்த் நகரின் தாய் ஆறு என்று சொல்லப்படும் இந்த ஆறு, பிறை நகரத்தையும் செபராங் ஜெயா புறநகர்ப் பகுதியையும் பிரிக்கின்றது.

பினாங்கின் மிக நீளமான ஆறு. அதே வேளையில் மிகப்பெரிய நீர் பிடிப்பு பகுதியும் ஆகும். பினாங்கு மாநிலத்தின் வளர்ந்து வரும் நீர் தேவைகளுக்குத் தீர்வு காண்பதற்கும்; பட்டர்வொர்த் நகர்ப்புறத்தை மீள் உருவாக்கம் செய்வதற்கும் ஒரு நீர் ஆதாரமாக இந்த ஆறு அடையாளம் காணப்பட்டு உள்ளது.

## வரலாறு
1798-ஆம் ஆண்டில் வெல்லஸ்லி மாநிலத்தை (இப்போதைய செபராங் பிறை) பிரித்தானிய கிழக்கிந்திய நிறுவனத்திடம் *(British East India Company)* ஒப்படைக்கும் போது ஓர் உடன்படிக்கை செய்து கொள்ளப்பட்டது. அப்போது, இந்தப் பிறை ஆறு தான், தெற்கில் ஆங்கிலேயரின் கட்டுப்பாட்டில் இருந்த வெல்லஸ்லி மாநிலத்தையும் வடக்கே இருந்த கெடா மாநிலத்தையும் பிரிக்கும் ஓர் எல்லையாக இருந்தது.

பிறை என்பது ஒரு தாய்லாந்து மொழிச் சொல். முன்பு காலத்தில் சயாமியர்கள், இந்த ஆற்றுக்கு *பிளை* *(Plai)* என்று பெயர் வைத்தார்கள். பிளை (தாய் *ปลาย*) என்றால் "முடிவு" என்று பொருள். பின்னர் வந்த ஆங்கிலேயர்களும் "பிறை" *(Prye)* எனும் சொல்லையே தொடர்ந்து பயன்படுத்தினார்கள்.

பின்னர்க் காலத்தில், கெடா மாநிலத்தை வெல்லஸ்லி மாநிலத்தில் இருந்து பிரிக்கும் போது எல்லை வரையறுக்கப்பட்டது. அப்போது கெடா பகுதியில் இருந்த ஆற்றுக்கு மூடா ஆறு என பெயர் மாற்றம் செய்யப்பட்டது. வெல்லஸ்லி பகுதியில் இருந்த இந்த ஆற்றின் பெயரை மட்டும் மாற்றம் செய்யவில்லை. பிறை ஆறு என்று அப்படியே விட்டுவிட்டார்கள். அந்தப் பெயரே இன்று வரை நிலைத்தும் விட்டது.

### மாக் மண்டின் தொழில் பேட்டை

இந்த ஆற்றின் படுகையில் 150-க்கும் மேற்பட்ட தாவர இனங்கள்; 125 பறவை இனங்கள் மற்றும் 35 மீன் இனங்கள் உள்ளன. பல ஆண்டுகளாக, கப்பல் பழுது பார்ப்பதற்கும்; நிலக்கரி கொண்டு செல்லப் படுவதற்கும்; கப்பல்துறை கட்டப் படுவதற்கும்; இந்த ஆறு முக்கியப் பங்கு வகித்து உள்ளது.

அரிசி மற்றும் சர்க்கரை ஆலைகள் போன்ற தொடக்கக் காலத் தொழிற்சாலைகள் கூட இந்த ஆற்றின் கரையில் தான் கட்டப்பட்டன. 1960-களில் பிறை ஆற்றின் அருகே மாக் மண்டின் தொழில் பேட்டை *(Mak Mandin Industrial Estate)* நிறுவப்பட்டது. அதைத் தொடர்ந்து, ஆற்றின் தெற்குக் கரையில் பல தொழிற்சாலைகள் கட்டப்பட்டன.

### ஆற்றின் சுற்றுச்சூழல் அமைப்பு பாதிப்பு

நகர மயமாக்கல் மற்றும் தொழில் மயமாக்கல் ஆகியவற்றினால், இந்த ஆற்றின் இயற்கையான சதுப்பு நிலங்கள் அழிக்கப்பட்டன. அதனால் ஆற்றின் சுற்றுச்சூழல் அமைப்பு பாதிப்பு அடைந்து உள்ளது.

பிறை ஆற்றின் நீர்த் தரம் மூன்றாம் வகுப்பாக வகைப்படுத்தப்பட்டு உள்ளது, அதாவது ஆற்றின் நீர்த் தரம் மாசுபட்டது; அதனால் சுத்திகரிப்பு தேவை என பொருள்படுகிறது.

## மேற்கோள்கள்

## மேலும் காண்க
**[[மலேசிய ஆறுகளின் பட்டியல்]]**

பகுப்பு:மலேசிய ஆறுகள்
பகுப்பு:பினாங்கு
இராபர்ட் ரீட்

**சர் இராபர்ட் நீல் ரீட்** (15 சூலை 1883 - 24 அக்டோபர் 1964) என்பவர் இந்தியாவில் இங்கிலாந்து காலனித்துவ நிர்வாகி ஆவார். இவர் 1937 முதல் 1942 வரை அசாமின் ஆளுநராக இருந்தார்.

இவரின் மகன், சர் இராபர்ட் பாசில் ரீட், 1983 முதல் 1990 வரை பிரித்தானிய ரயில்வே வாரியத்தின் தலைவராக இருந்தார்.

## மேற்கோள்கள்


பகுப்பு:அசாம் ஆளுநர்கள்
பகுப்பு:1964 இறப்புகள்
பகுப்பு:1883 பிறப்புகள்
பாரதிய ஜனதா கட்சியின் நாடாளுமன்றத் தலைவர்கள்

பாரதிய ஜனதா கட்சியின் நாடாளுமன்றத் தலைவர்கள் பட்டியல்:

## [[மக்களவை (இந்தியா)|மக்களவை]] தலைவர்கள்

## [[மாநிலங்களவை]]த் [[பாரதிய ஜனதாக் கட்சி|பாஜக]] தலைவர்கள்

## இதனையும் காண்க
* பாரதிய ஜனதா கட்சியின் தேசியத் தலைவர்கள்

## மேற்கோள்கள்

பகுப்பு:பாரதிய ஜனதா கட்சி
பகுப்பு:பாரதிய ஜனதா கட்சி அரசியல்வாதிகள்
ஐந்து வட்டத் தேற்றம்

வடிவவியலில் **ஐந்து வட்டத் தேற்றத்தின்** (*five circles theorem*) கூற்று:

: ஐந்து வட்டங்களின் மையங்கள் ஐந்தும் ஆறாவது வட்டம் ஒன்றின் மீது அமைவதோடு, அவ் வட்டங்கள் சங்கிலித்தொடராக ஒன்றையொன்று வெட்டும்புள்ளிகளும் அந்த ஆறாவது வட்டத்தின் மீது இருக்குமானால், அவற்றின் இரண்டாவது வெட்டும் புள்ளிகளை இணைக்கும் கோடுகள் ஐமுனை நாள்மீன் வடிவை உருவாக்கும். இவ்வாறு உருவாகும் ஐமுனை நாள்மீனின் முனைகளும் அந்த ஐந்து வட்டங்களின் மீது அமைந்திருக்கும்.

## மேற்கோள்கள்

* 

## வெளியிணைப்புகள்
* 
* 

பகுப்பு:வட்டங்கள் பற்றிய தேற்றங்கள்
ஆறு வட்டங்கள் தேற்றம்

வடிவவியலில் **ஆறு வட்டங்கள் தேற்றம்** (*six circles theorem*) ஆறு வட்டங்களின் சங்கிலித்தொடர் ஒன்றையும் ஒரு முக்கோணத்தையும் தொடர்புபடுத்துகிறது. 

இத்தேற்றத்தின்படி, 
:ஒரு ஆறு வட்ட சங்கிலித்தொடரின் ஒவ்வொரு வட்டமும் முக்கோணத்தின் இரு பக்கங்களுக்குத் தொடு வட்டங்களாகவும், வட்டத்தொடரில் அதற்கு முந்தைய வட்டத்தைத் தொட்டுக்கொண்டும் அமையும். இந்த வட்டத்தொடர் முடிவுறும் தொடராகும். அதாவது, தொடரின் ஆறாவது வட்டமானது முதல் வட்டத்தைத் தொடும். 

ஆறு வட்டங்களும் முக்கோணத்துள் அமைவதாகவும் அனைத்து தொடுபுள்ளிகளும் முக்கோணத்தின் பக்கங்களின் மீது அமைவதாகவும் எடுத்துக்கொள்ளப்படுகிறது. இதனை பொதுமைப்படுத்தி வட்டங்கள் முக்கோணத்துக்குள் இல்லாமலும் தொடுபுள்ளிகள் முக்கோணத்தின் பக்கங்களின் நீட்சிகளின் மீதும் அமையலாம் எனவும் எடுத்துக்கொண்டால், வட்டங்களின் தொடரானது காலமுறை தொடராக இருக்கும்.

## மேற்கோள்கள்
 
 
## வெளியிணைப்புகள்
* 

பகுப்பு:வட்டங்கள் பற்றிய தேற்றங்கள்
வண்ணத்துப்பூச்சித் தேற்றம்

யூக்ளீடிய வடிவவியலின் முக்கிய முடிவான **வண்ணத்துப்பூச்சித் தேற்றத்தின்** (*butterfly theorem*) கூற்று:

:ஒரு வட்டத்தின் நாண்  இன் நடுப்புள்ளி ; இந்த நடுப்புள்ளிவழியே வட்டத்திற்கு மேலும் இரு நாண்கள் ,  வரையப்படுகின்றன; ,  இரண்டும் நாண்  ஐ வெட்டும் புள்ளிகள் முறையே ,  எனில்,  இன் நடுப்புள்ளி  ஆக இருக்கும். .

## நிறுவல்

 புள்ளியிலிருந்து ,  கோடுகளுக்கு வரையப்பட்ட செங்குத்துக்கோடுகள் முறையே , ;  புல்ளியிலிருந்து ,   கோடுகளுக்கு வரையப்படும் செங்குத்துக்கோடுகள் முறையே , .

வடிவொத்த முக்கோணங்களின் பண்பின்படி: 
::  \triangle MXX' \sim \triangle MYY'  \implies {MX \over MY} = {XX' \over YY'},  
::  \triangle MXX* \sim \triangle MYY* \implies {MX \over MY} = {XX* \over YY*}, 
::  \triangle AXX' \sim \triangle CYY*  \implies {XX' \over YY*} = {AX \over CY}, 
::  \triangle DXX* \sim \triangle BYY'  \implies {XX* \over YY'} = {DX \over BY}. 

மேலுள்ள நான்கு முடிவுகள் மற்றும் வெட்டும் நாண்கள் தேற்றத்தின்படி:

:  \left({MX \over MY}\right)^2 = {XX' \over YY' } {XX* \over YY*}, 

:  {} = {AX \cdot DX \over CY \cdot BY}, 

:  {} = {PX \cdot QX \over PY \cdot QY}, 

:  {} = {(PM-XM) \cdot (MQ+XM) \over (PM+MY) \cdot (QM-MY)}, 

:  {} = { (PM)^2 - (MX)^2 \over (PM)^2 - (MY)^2},  ().

:  { (MX)^2 \over (MY)^2} = {(PM)^2 - (MX)^2 \over (PM)^2 - (MY)^2}. 

குறுக்குப் பெருக்கல் செய்ய:

: {(MX)^2 \cdot (PM)^2 - (MX)^2 \cdot (MY)^2} = {(MY)^2 \cdot (PM)^2 - (MX)^2 \cdot (MY)^2} . 

இருபுறமுமுள்ள பொது உறுப்பான  { -(MX)^2 \cdot (MY)^2}  ஐ நீக்க:

: {(MX)^2 \cdot (PM)^2} = {(MY)^2 \cdot (PM)^2}, 

MX, MY, PM மூன்றும் நேர்ம மெய்யெண்கள் என்பதால்:

: 

அதாவது ,  இன் நடுப்புள்ளி.

வீழ்ப்பு வடிவவியலைப் பயன்படுத்தும் ஒரு நிறுவல் உள்ளிட்ட வேறு நிறுவல்களும் இத்தேற்றத்துக்கு உள்ளன.

## வரலாறு
1803 ஆம் ஆண்டில் வண்ணத்துப்பூச்சித் தேற்றத்தின் நிறுவல் அறியப்படவேண்டும் என கணிதவியலாளர் வில்லியம் வாலசு கூறினார். 1804 இல் மூன்று நிறுவல்கள் வெளியிடப்பட்டன. 1805 இல் கணிதவியலாளர் வில்லியம் எர்செல், வில்லியம் வாலசுக்கு எழுதிய கடிதத்தில் இத்தேர்றத்தின் நிறுவலைக் காணவேண்டுமெனக் கூறினார். 1814 ஆம் ஆண்டில் மீண்டும் இதே கோரிக்கை ரெவரன்சு. தாமசு இசுக்கர் (Rev. Thomas Scurr) என்பவரால் எழுப்பப்பட்டது.

## மேற்கோள்கள்

## வெளியிணைப்புகள்

* The Butterfly Theorem at cut-the-knot
* A Better Butterfly Theorem at cut-the-knot
* Proof of Butterfly Theorem at PlanetMath
* The Butterfly Theorem  by Jay Warendorff, the Wolfram Demonstrations Project.
* 

பகுப்பு:வட்டங்கள் பற்றிய தேற்றங்கள்
முக்தாமணி தேவி

**முக்தாமணி தேவி**  (*Muktamani Devi*)  இந்திய மாநிலமான மணிப்பூரைச் சேர்ந்த ஒரு கண்டுபிடிப்பாளர் மற்றும் தொழில்முனைவோர் ஆவார். மொய்ராங்தெம் முக்தாமணி தேவி என்ற பெயராலும் இவர்  அழைக்கப்படுகிறார், எளிமையான கையால் பின்னப்பட்ட கம்பளியாலான காலணிகளைத் தயாரிக்கும் நிறுவனத்தை நிறுவினார். 1990 இல் மணிப்பூரின் காக்ச்சிங்கில் நிறுவப்பட்ட முக்தா காலணி தொழிற்சாகையில் இந்த காலணிகள் தயாரிக்கப்பட்டன. கம்பளி மற்றும் பின்னல் பூந்தையல் பிரிவின் கீழ் தௌபலில் உள்ள மாவட்ட தொழில் மையத்தில் நிறுவனம் பதிவு செய்யப்பட்டுள்ளது.

மக்களுக்கு காலணிகள் தயாரிக்கும் கைவினைப் பயிற்சியும் அளிக்கிறார்.  ஏற்கனவே 1000 எண்ணிக்கைக்கும் மேற்பட்டவர்களுக்கு பயிற்சி அளித்துள்ளார்.

## ஆரம்ப கால வாழ்க்கை
முக்தாமணி தேவி, 1958 ஆம் ஆண்டு டிசம்பரில் பிறந்தார். மணிப்பூரின் காக்சிங் மொய்ராங்தெம் இவருடைய சொந்த ஊராகும். விதவை தாயால் வளர்க்கப்பட்டார். 17 வயதாக இருந்தபோது திருமணம் நடந்தது. முக்தாமணி பகலில் நெல் வயலில் வேலை செய்து மாலையில் வீட்டில் தின்பண்டங்களை விற்று வந்தார்.  இரவுகளில் ஏந்து பைகள் மற்றும் கூந்தல் பட்டைகள் பின்னி, கூடுதல் பணம் சம்பாதிப்பதற்காக அவற்றையும் விற்பார்.  1989 ஆம் ஆண்டு தொழில்முனைவோர் உலகிற்குள் தற்செயலாக நுழைந்தார்.   பழைய தேய்ந்து போன காலணிகளுக்குப் பதிலாகப் புதிய இணை காலணிகள் வேண்டும் என்று மகள் கேட்டபோது, புதிய இணை செருப்பு வாங்கத் தேவையான பணத்தைத் திரட்ட முடியாமல், முக்தாமணி தன் மகளுக்காக  கம்பளிக் காலணிகளைப் பின்னினார். இந்த கையால் பின்னப்பட்ட காலணிகள் வகுப்பு ஆசிரியர் மற்றும் நண்பர்களின் கவனத்தை ஈர்த்தது, மேலும் அவர்கள் தங்களுக்கும் இதேபோன்ற காலணிகளை உருவாக்குமாறு கோரினர். இந்த வாய்ப்பை உடனடியாக உணர்ந்த முக்தாமணி, கையால் பின்னப்பட்ட கம்பளி காலணிகளை வணிக ரீதியாக தயாரிக்கும் சிறிய அலகொன்றை தொடங்க முடிவு செய்தார். முக்தா காலணி தொழிற்சாலையை நிறுவினார், காலப்போக்கில், தயாரிப்புகளை ஊக்குவிப்பதில் கடுமையான உழைப்பின் காரணமாக, முக்தா தயாரிப்புகள் தேசிய மற்றும் பன்னாட்டு சந்தைகளுக்கு வழிவகுத்தன.

## பத்மசிறீ
* 2022 ஆம் ஆண்டில், வர்த்தகம் மற்றும் தொழில் துறையில்  சிறப்பான சேவைக்காக முக்தாமணி தேவிக்கு, பத்ம தொடர் விருதுகளில் மூன்றாவது உயரிய விருதான பத்மசிறீ  விருதை இந்திய அரசு வழங்கியது. மணிப்பூரைச் சேர்ந்த உத்வேகமான பெண் தொழிலதிபராக கைவினைப்பொருளான கம்பளி காலணிகளை ஏற்றுமதி செய்து பிரபலப்படுத்தியதற்காகவிம் இவரது சேவையை அங்கீகரிக்கும் வகையிலும் இந்த விருது வழங்கப்பட்டது.

## மற்ற சாதனைகள்
* அனைத்து மணிப்பூர் தொழில் மேளாவில் வெற்றி பெற்றார் (1993) 
* குறு, சிறு மற்றும் நடுத்தர தொழில்கள் அமைச்சகப் பரிசு, இந்திய அரசு (2006 மற்றும் 2009) 
* சிட்டிகுரூப் குறு தொழில்முனைவோர் விருது (தேசிய விருது) (2006) 
* தலைசிறந்த கைவினைஞருக்கான மாநில விருது (2008) 
* 2013-14 ஆம் ஆண்டின் சிறந்த பெண் தொழிலதிபர் (2015) 
* 2018 ஆம் ஆண்டு நிறுவப்பட்ட தேசிய ஆயுள்காப்பீடு மற்றும் தேசிய தந்தி நிறுவனங்கள் மூலம் நிறுவப்பட்ட  உண்மையான பிரபலங்கள் விருது 

## மேற்கோள்கள்


## கூடுதல் வாசிப்பு
* 

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
பகுப்பு:மணிப்பூர் நபர்கள்
பார்பதி குமார் கோசுவாமி

**பார்பதி குமார் கோசுவாமி** (*Parbati Kumar Goswami*)(பிறப்பு: ஜனவரி 1, 1913-1992) என்பவர் இந்திய நீதிபதி, அசாம் மற்றும் நாகாலாந்தின் ஆளுநர் மற்றும் இந்திய உச்ச நீதிமன்றத்தின் முன்னாள் நீதிபதி ஆவார். இவர் இந்தியாவின் உச்ச நீதிமன்றத்தில் முதல் அசாமிய நீதிபதி ஆவார்.

## ஆரம்ப கால வாழ்க்கை
கோசுவாமி 1913-ல் பிரித்தானிய இந்தியாவின் அசாமில் பிறந்தார். இவரின் தந்தை பாம்தேப் கோசுவாமி மற்றும் தாய் ஜோகதா தேவி ஆவர். இவர் சிவசாகரில் உள்ள ஆங்கிலப் பள்ளியில் பயின்றார். காட்டன் கல்லூரியில் முதல் வகுப்பிலும், குணபிரம் பரூவா வெள்ளிப் பதக்கத்துடன் இளங்கலையில் தேர்ச்சி பெற்றார். குவகாத்தியில் உள்ள ஏர்லே சட்டக் கல்லூரியில் இளநிலைச் சட்டப்படிப்பினை முடித்தார்.

## பணி
கோசுவாமி முதலில் 1938-ல் திப்ருகாரில் வழக்கறிஞர் பயிற்சியைத் தொடங்கினார். பின்னர் 1943-ல் கல்கத்தா உயர் நீதிமன்றத்தில் பணியினைத் தொடர்ந்தார். 1947 முதல் 1949 வரை அரசு வழக்கறிஞராகப் பணியாற்றினார். இவர் 1953-ல் உச்ச நீதிமன்றத்தின் மூத்த வழக்கறிஞராக நியமிக்கப்பட்டார். அசாம் மாநில சட்ட ஆணையத்தின் உறுப்பினராகவும் இருந்தார். 1967-ல் கோசுவாமி அசாம் நாகாலாந்து உயர் நீதிமன்றத்தின் நீதிபதியாக நியமிக்கப்பட்டார். பின்னர் அதே நீதிமன்றத்தின் தலைமை நீதிபதி ஆனார். திசம்பர் 1970 முதல் சனவரி 1971 வரை இவர் அசாம் மற்றும் நாகாலாந்து கவர்னராகப் பொறுப்பேற்றார். இவர் ஜெனீவாவில் உள்ள நீதிபதிகளின் உலக சங்கத்தின் உறுப்பினராகவும் இருந்தார். அக்டோபர் 10, 1973 அன்று நீதிபதி கோசுவாமி, இந்திய உச்ச நீதிமன்ற நீதிபதியாகப் பதவி உயர்த்தப்பட்டு திசம்பர் 31, 1977 வரை பணியாற்றி ஓய்வு பெற்றார்.

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:அசாமிய நபர்கள்
பகுப்பு:இந்திய உச்ச நீதிமன்ற நீதிபதிகள்
பகுப்பு:நாகாலாந்து ஆளுநர்கள்
பகுப்பு:அசாம் ஆளுநர்கள்
பகுப்பு:1913 பிறப்புகள்
விதிசா மக்களவைத் தொகுதி

**விதிஷா மக்களவைத் தொகுதி** (**Vidisha Lok Sabha constituency**)  இந்தியாவின் மத்தியப் பிரதேச மாநிலத்தில் அமைந்த 29 மக்களவைத் தொகுதிகளில் ஒன்றாகும். இது 1967 முதல் உள்ளது. இத்தொகுதி விதிஷா மாவட்டம், ராய்சேன் மாவட்டம் மற்றும் செஹோர் மாவட்டப் பகுதிகளைக் கொண்டது. இந்த மக்களவைத் தொகுதி 8 சட்டமன்றத் தொகுதிகளைக் கொண்டது. அவைகள்: விதிஷா சட்டமன்றத் தொகுதி, போஜ்பூர் சட்டமன்றத் தொகுதி, சாஞ்சி சட்டமன்றத் தொகுதி, சில்வானி சட்டமன்றத் தொகுதி,  பசோடா சட்டமன்றத் தொகுதி, புத்னி சட்டமன்றத் தொகுதி, இச்சாவர் சட்டமன்றத் தொகுதி மற்றும் கதேகான் சட்டமன்றத் தொகுதி ஆகும்.

பாரதிய ஜனதா கட்சியைச் சேர்ந்த இந்திய அரசின் முன்னாள் வெளியுறவுத் துறை அமைச்சர் சுஷ்மா சுவராஜ் 2009 மற்றும் 2014-ஆம் ஆண்டு பொதுத் தேர்தல்களில் இத்தொகுதியிலிருந்து  வெற்றி பெற்றவர் என்பது குறிப்பிடத்தக்கது. தினமணி & இந்தியன் எக்ஸ்பிரஸ் நாளிதழ்களின் நிறுவனரான ராம்நாத் கோயங்கா இத்தொகுதிலிருந்து வெற்றி பெற்றவர் ஆவார்.

## விதிஷா மக்களவைத் தொகுதி உறுப்பினர்கள்

* 1991 & 2006 ஆண்டுகளில் இத்தொகுதிக்கு இடைத்தேர்தல் நடைபெற்றது.

## இதனையும் காண்க
* விதிஷா மாவட்டம்

## மேற்கோள்கள்

மத்தியப் பிரதேச மக்களவைத் தொகுதிகள் 
விதிஷா மாவட்டம்
மத்திய செபராங் பிறை மாவட்டம்

**மத்திய செபராங் பிறை மாவட்டம்** (ஆங்கிலம்: *Central Seberang Perai District*; மலாய்: *Daerah Seberang Perai Tengah* (*SPT*); சீனம்: 威中县); ஜாவி: دسبرڠ ڤراي اوتارا ) என்பது மலேசியாவின் பினாங்கு மாநிலத்தில் உள்ள ஒரு மாவட்டம். பினாங்கு மாநிலத்தின் ஐந்து மாவட்டங்களில் இந்த மாவட்டமும் ஒன்றாகும். 

இந்த மாவட்டம் 238 சதுர கிலோமீட்டர் பரப்பளவைக் கொண்டுள்ளது. 2010-ஆண்டு மக்கள் தொகை கணக்கெடுப்பின்படி 395,100 மக்கள் தொகையைக் கொண்டு இருந்தது.

மத்திய செபராங் பிறை மாவட்டத்தின் வடக்கே இருக்கும் வடக்கு செபராங் பிறையைப் பிறை ஆறு பிரிக்கிறது. தெற்கில் இருக்கும் தெற்கு செபராங் பிறையைச் சுஞ்சோங் ஆறு (Junjong River) பிரிக்கிறது. கிழக்கில் கெடாவின் மாநில எல்லை பிரிக்கிறது. தெற்கில் பினாங்கு தீவில் இருந்து, பினாங்கு நீரிணை பிரிக்கிறது.

## பொது
ஜூரு ஆறு இந்த மாவட்டத்தின் வழியாகப் பாய்ந்து பினாங்கு நீரிணையில் கலக்கிறது. இந்த மாவட்டத்தின் தலைநகரம் புக்கிட் மெர்தாஜாம். 

கனரகத் தொழில்துறைப் பகுதிகள் மத்திய செபராங் பிறையின் பெரும்பாலான பகுதிகளை உள்ளடக்கி உள்ளது. மத்திய செபராங் பிறை மாவட்டத்தில் அமைந்து உள்ள இதர இடங்கள்: 

* பெர்மாத்தாங் பாவ்
* பெனாந்தி
* புக்கிட் தெங்கா 
* புக்கிட் மின்யாக் 
* ஜூரு 
* அல்மா
* மாச்சாங் பூபோக் 
* பெர்மாத்தாங் திங்கி

## நிர்வாகப் பிரிவுகள்

மத்திய செபராங் பிறை மாவட்டம் 21 முக்கிம்களாகப் பிரிக்கப்பட்டு உள்ளது. மற்றும் புக்கிட் மெர்தாஜாம்; பிறை ஆகிய இரு நகரங்களையும் உள்ளடக்கியது.

## மக்கள் தொகையியல்
கீழ்க்காணும் புள்ளிவிவரங்கள், 2010-ஆம் ஆண்டு, மலேசியாவின் புள்ளியியல் துறையால் நடத்தப்பட்ட தேசிய மக்கள் தொகைக் கணக்கெடுப்பின் அடிப்படையில் வழங்கப் படுகிறது.

## மலேசிய நாடாளுமன்றம்
மலேசிய நாடாளுமன்றத்தில் மத்திய செபராங் பிறை மாவட்டத்தின் பிரதிநிதிகள் (டேவான் ராக்யாட்)

## மத்திய செபராங் பிறை மாவட்டத்தின் தமிழ்ப்பள்ளிகள்
மலேசியா; பினாங்கு; மத்திய செபராங் பிறை மாவட்டத்தில் *(North Seberang Perai District)*; **6 தமிழ்ப்பள்ளிகள்** உள்ளன. அவற்றில் **1,823 மாணவர்கள்** பயில்கிறார்கள். **157 ஆசிரியர்கள்** பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.

## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்
பகுப்பு:பினாங்கு
பூஞ்சேரி கல்வெட்டு

**பூஞ்சேரி கல்வெட்டு** தமிழ் நாட்டின், காஞ்சிபுரம் மாவட்டம், திருக்கழுக்குன்றம் வட்டம், பூஞ்சேரி கிராமத்தில் உள்ள 'நொண்டி வீரப்பன் தொட்டி' என்று அழைக்கப்படும் பாறைகளின் மீது பொறிக்கப்பட்டுள்ளது. 
## அமைவிடம்
பூஞ்சேரி கிராமம் சென்னை - திருக்கழுக்குன்றம் நெடுஞ்சாலையில் அமைந்துள்ளது. பூஞ்சேரி கிராமம் மகாபலிபுரத்திலிருந்து 2.9 கி.மீ. தொலைவிலும், திருக்கழுக்குன்றத்திலிருந்து 17 கி.மீ. தொலைவிலும், செங்கல்பட்டிலிருந்து 31 கி.மீ. தொலைவிலும், சென்னையிலிருந்து 57 கி.மீ. தொலைவிலும் அமைந்துள்ளது. இவ்வூரில் உள்ள அரசு பள்ளி மற்றும் தனியார் பொறியியற் கல்லூரி  அமைந்துள்ள பகுதியில் கற் குவியல்கள் காணப்படுகின்றன. இந்தக் குவியலில் தொட்டி போன்ற அமைப்பு உள்ளது. உள்ளூர் மக்கள் இதனை  'நொண்டி வீரப்பன் தொட்டி' என்று அழைக்கிறார்கள்.

இங்குள்ள பாறைகளில் மாமல்லபுரத்தில் உள்ள நினைவுச்சின்னங்களைச் செதுக்கிய பழங்கால சிற்பிகள் மற்றும் கட்டிடக் கலைஞர்களின் பெயர்கள் கிரந்த எழுத்துகளில் பொறிக்கப்பட்டுள்ளன.

## கல்வெட்டு குறிப்பு
பின்வரும் ஏழு துண்டுக் குறிப்புகள் (labels), இங்கு குவியலாக அமைந்துள்ள பாறைகளின் மீது தொன்மையான தமிழ் மற்றும் கிரந்த எழுத்துகளில் (கல்வெட்டுகளாகப்) பொறிக்கப்பட்டுள்ளன. இவற்றுள் ஒரு பாறையில் காணப்படும் இயற்கையான குழியின் காரணமாக, உள்ளூர் மக்கள் இதனை 'நொண்டி விரப்பன் குதிரைத்தொட்டி' என்று அழைக்கிறார்கள். இவ்விடத்தில் காணப்படும் கே (வா)த பெருந்தச்சன், கொல்லன் (சே) மகன் என்ற பெயர்கள், இப்பெயர்களை உடையவர்கள் கைவினைஞர் வகுப்பைச் (artisan class) சேர்ந்தவர்கள் என்பதைக் குறிக்கிறது. ஒரு துண்டுக் குறிப்பு குணமல்ல என்ற பெயரையும் குறிப்பிடுகிறது.

## கல்வெட்டு பாடம்

*1. கே ( வா) த பெருந்தச்சன்.
*2. குணமல்லன்.
*3. பைய்ய மிழிப்பான்.
*4. சாதமுக்கியன்.
*5. கலியா ( னி)
*6. நமோ திருவொற்றியூர் அ( பா)ஜர்.
*7. கொல்லன் (சே) மகன்.
*South Indian Inscriptions. Pallva Inscriptions. SII No. 23-A. (A. R. No. 105-107 of 1932-33). Punjeri, Chingleput Taluk, Chingleput District.

## விளக்கம்
மாமல்லபுரம் நினவுச்சின்னங்களைச் செதுக்கிய சிற்பிகளின் பெயர்கள் அவை எவற்றிலும் குறிப்பிடப்படவில்லை. பூஞ்சேரி கல்வெட்டில் இந்த சிற்பிகள் பற்றிய குறிப்புகள் உள்ளன. கேவாத பெருந்தச்சன், குணமல்லன், பைய்யமிழிப்பான், சாதமுக்கியன், கலியாணி, திருவொற்றியூர் ஆபாஜன், கொல்லன் சேமகன் ஆகிய ஏழு பெயர்கள் இக்கல்வெட்டில் குறிப்பிடப்பட்டுள்ளன.

தச்சன் என்பது சிற்பியைக் குறிக்கும். பெருந்தச்சன் என்பது தலைமைச் சிற்பியைச் சுட்டுவதாகும். அவர்கள் இந்தப் பகுதியில் இருந்தபோது அல்லது தங்கியபோது தங்களது பெயர்களைப் பொறித்து இருக்கலாம். இவை, கி.பி. 671 முதல் 700 முடிய உள்ள காலத்தைச் சேர்ந்தது என்கிறார் பல்லவ சிற்பக் கலைகளை ஆராய்ந்து வரும் முனைவர் ஜான்ஸன் வெஸ்லி.

## மேற்கோள்கள்

பகுப்பு:தமிழ்நாட்டின் வரலாற்றுச் சிறப்பு இடங்கள்
பகுப்பு:பல்லவர்
பகுப்பு:தமிழ்க் கல்வெட்டுகள்
பகுப்பு:மாமல்லபுரம்
இரமாகாந்த் பார்கவா

**இரமாகாந்த் பார்கவா** (*Ramakant Bhargava*)(பிறப்பு: அக்டோபர் 2, 1953) என்பவர் இந்திய அரசியல்வாதி ஆவார். இவர் 2019 இந்தியப் பொதுத் தேர்தலில் பாரதிய ஜனதா கட்சியின் வேட்பாளராக மத்தியப் பிரதேசத்தின் விதிசா மக்களவைத் தொகுகியிலிந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் மார்க்பெட் மத்தியப் பிரதேசத்தின் மேனாள் தலைவர் மற்றும் மத்தியப்பிரதேச அபெக்ஸ் வங்கியின் மேனாள் இயக்குநர் ஆவார்.

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்